Užlaukės tvenkinys
55°23′59″ š. pl. 21°40′2″ r. ilg.﻿ / ﻿55.39972°š. pl. 21.66722°r. ilg.﻿ / 55.39972; 21.66722 Užlaukės tvenkinys – tvenkinys Lietuvoje, Šilutės rajone, 1 km į pietus nuo Gardamo miestelio. Sudarytas užtvenkus Pjaunių upelį (Tenenio intakas) 0,4 km nuo jo žiočių. Tvenkinio ilgis iš rytų į vakarus – 0,3 km, plotis – iki 0,2 km. Altitudė 31 m. Krantai žemi. Kranto linija vingiuota. Rytinė tvenkinio dalis atskirta siauru pylimu. Aplinkui plyti pievos, dirbami laukai. Tvenkinio rytine pakrante eina kelias  4208  Žemaičių Naumiestis–Gardamas–Švėkšna . Šalia įsikūręs Užlaukės kaimas. 2017 m. vakarinė tvenkinio dalis išvalyta ir išplėsta.